TheAngelcy

theAngelcy (מילולית: "המלאכיה") היא להקה ישראלית ובה שישה נגנים. סגנונה כולל השפעות מבלוז מוקדם ("שורשי הבלוז" או "בלוז פרימיטיבי"), רגאיי, פולק רוק, פרוגרסיב רוק, גוספל ומוזיקת מערבונים, מוזיקה עממית מיוון והמזרח התיכון, מוזיקת קברטים ומוזיקה צוענית ומושפע מקשת רחבה של יוצרים בהם לאונרד כהן, טום וייטס, בוב דילן ועוד. סולן הלהקה ומחבר רוב שיריה הוא הזמר והגיטריסט (המנגן גם ביוקולילי) רותם בר אור וכן שותפים בה מאיה לי רומן בוויולה, אורי מרום בקלרינט וחליל, ענר פקר בקונטרבס, אודי נאור ומעין זמרי בתופים וכלי הקשה. נאור החליף את המתופף דב רוזן (באלו), אשר הקים את הלהקה ביחד עם בר אור ועזב לאחר שהקליט עמה את אלבום הבכורה. גל מאסטרו החליפה את פקר על הקונטרבס. בשנת 2018 החליף סוף ניקריטין את מאסטרו כנגן הקונטרבס של ההרכב. בר אור גילה את יכולתו לשיר לאחר שנדד כחצי שנה באירופה כנגן-נווד וחסר בית. ב 2009 הוקמה התשתית ללהקה, כאשר בר אור התחבר עם המתופף דב רוזן. רוזן, שכבר אז היה מוזיקאי פעיל, הכיר לבר אור את אורי מרום, מעין זימרי ומאיה לי רומן ובקיץ 2011 הוקמה השישיה ביחד עם ענר פקר. הופעתה הראשונה של הלהקה התקיימה בתל אביב בספטמבר 2011 ומאז התמקדה הלהקה בעיקר בהופעות חיות וצבירת קהל. במסגרת אחת מההופעות הראשונות, בהן נמכרו לקהל תקליטורים בלתי-מקצועיים, רכש את אחד התקליטורים איש גלגלצ. שירי הלהקה "Dreamer" ו-"My Baby Boy", בתצורתם הראשונית, נכנסו לפלייליסט של גלגלצ ללא צורך ביחסי ציבור, באופן חסר-תקדים. עוד לפני שהלהקה הוציאה אלבום בכורה שולב שירה "Giant Heart" כשיר הנושא בסרט "לא בתל אביב" וערוץ המוזיקה ARTE שילב את "My Baby Boy" ברצועת הפולק שלו. במאי 2014 ראה אור אלבום הבכורה של הלהקה, Exit inside‏ ובו 13 שירים, בהם "My Baby Boy", שנכתב מנקודת מבט של אם לחייל בעת מבצע עופרת יצוקה; "Dreamer"; ‏"People of the Heavens" התיאטרלי המשלב רגאיי עם מוזיקת קברט ומוזיקה חסידית; "Secret Room"; "The Call" במקצב לטיני; "Angel Gets High" ועוד. אף שכל שירי האלבום הם באנגלית, התכנים של רבים מהם מקומיים-ישראליים, ודנים רבות בנושאים וחוויות המעסיקים חיילים בצבא כגון חרדות של אם שבנה התגייס ("My baby boy is in the army"), פחד ממוות בפיגועים או בצבא ("Freedom fighters killed my only child") ותחושת חידלון ("Exit inside when life itself is a dying moment"). השירים באלבום עוסקים גם בקיומם של מלאכים. באפריל 2019 יצא האלבום השני של הלהקה, Nodyssey (הלחם בסיסים של "No" ו-"Odyssey") ובו 11 שירים. מדיה וקבצים בנושא TheAngelcy בוויקישיתוף אתר האינטרנט הרשמי של TheAngelcy TheAngelcy, ברשת החברתית פייסבוק TheAngelcy, סרטונים בערוץ היוטיוב TheAngelcy, באתר אפל מיוזיק (באנגלית) TheAngelcy, באתר ספוטיפיי TheAngelcy, באתר סאונדקלאוד (באנגלית) TheAngelcy, באתר MusicBrainz (באנגלית) TheAngelcy, באתר Discogs (באנגלית) TheAngelcy, באתר Songkick (באנגלית) TheAngelcy, באתר בנדקמפ הערוץ הרשמי של הלהקה, YouTube ארז לוטרינגר, ביקורת על האלבום באתר "מוזיקה נטו" אורי זר אביב, "איינג'לסי" נוגעים בשמים ובלב, באתר הארץ, 19 בדצמבר 2011 אסף נבו, ‏"אני פוחד מהכל - כישלון, הצלחה, מלחמה, אהבה, חוסר אהבה, מהצל של עצמי", ריאיון עם רותם בר אור, באתר ‏מאקו‏, 5 ביוני 2013 חמוטל רונן, כמו מאפה, גם תודעה אפשר לעצב, באתר אפרכסת, 17 במאי 2014 בן שלו, אלבום הבכורה של "the Angelcy" נשמע כמו דמעות של מלאכים, באתר הארץ, 13 ביוני 2014 נועה הרשקוביץ‏, המצעד השנתי של גלגלצ: ריאיון עם theAngelcy, באתר וואלה, 23 בספטמבר 2014 עמי פרידמן, "המילים הגיעו אליי כששטפתי כלים בצוק איתן", באתר ynet, 4 בדצמבר 2018 דף האלבום